**כיכר העצמאות** היא הכיכר המרכזית של העיר נתניה.

היסטוריה
--------

בינואר 1935 הוכרז על קריאת הרחבה המרכזית בעיר נתניה, שליד בית המוסדות שכללה את משרדי המועצה, לכבודו של הנציב העליון הבריטי ארתור ווקופ כאות הוקרה על סיועו בסלילת כבישים וייבוש הביצה ליד נתניה.

הרחבה מוקמה ממזרח לגן שהוקם בעיר. בחנוכת הגן נכח הנציב העליון ווקופ. בעת חנוכתו תואר הגן בעיתונות:

"רחבת־ווקופ, הנמצאת בקצה רחוב הרברט סמואל, והמשתרעת על שטח של 45 דונמים. בתוך הרחבה, נוטע על שטח של 15 דונמים גן-ווקופ, הזרוע דשא ירוק, נטועות ארבע שדרות של עצים, אשר יתנו מקומות צל בגן למנוחה ולמרגוע. העצים העיקריים שנוטעו בגן הם של ג'יקדנדה וכו'. פינה מיוחדת של הגן מכילה 50 מיני צברים. באמצע הגן הוקם עמוד זיכרון הנושא טבלת שיש, אשר בה חרותה הכתובת הבאה: "רחבת ווקופ — מאת אזרחי נתניה לכבודו של ה.מ. הנציב חעליון של א"י גנרל סיר ארתור ווקופ". בתוך חרחבה מצד שמאל של הגן מוקם התיאטרון "אסתר." כבישי בטון מקיפים את הגן ואת הרחבה, ובצדי הכבישים נוטעו עצים."
בשנת 1946 קיימה עירית נתניה תחרות לעיצוב הככר, בה זכתה במקום הראשון תוכניתם של י. גבירצמן וי. ניסנוביץ. העבודות על פי התכנית החדשה החלו במאי 1947. על פי התכנית החדשה הוקטן הגן כדי להגדיל את הרחבה, וסביבת הרחבה הוקצתה להקמת פסאז של חנויות.

במאי 1949 לכבוד חגיגות יום העצמאות הראשון של מדינת ישראל שונה שמה של הכיכר ל"כיכר העצמאות".

העבודות על הכיכר נמשכו למעלה מעשור. בתחילת 1959 הוחל בהקמת אתר זיכרון לנופלים במערב הרחבה. בשנת 1961 הוצב פסל של משה ציפר להנצחת הנופלים במלחמת העצמאות בתכנונם של האדריכלים אברהם יסקי ושמעון פובזנר. באותה שנה הוחל בעבודות על החלק המזרחי של הכיכר.

בשנת 1973 הוצבה המזרקה בצורת חבצלת החוף, שעוצבה ופוסלה על ידי האמן יצחק שמואלי, ואפיינה את הכיכר ואת העיר.
המזרקה נראית בפתיח של חלק מפרקי סדרת הטלוויזיה Here we are. בשנת 1985 נבנה מדרחוב הרצל ששינה את פני הכיכר, ובשנות ה-90 חוברה אליה הטיילת העירונית. שני מהלכים אלו כללו ביטול של הכביש שסבב את מרבית הכיכר ויצירת מדרכה רצופה מהכיכר אל המדרחוב, ואל הבניינים המקיפים את הכיכר.

ב-17 ביוני 2011 אירע בבניין מס' 5 בכיכר פיצוץ בעקבות דליפת גז. הפיצוץ גרם לארבעה הרוגים וכ-90 פצועים, ולנזק רב ברכוש. לאחר כחצי שנה, עיריית נתניה כיסתה את הבניין.

במהלך שנת 2012 עברו כיכר העצמאות ומדרחוב הרצל הסמוך שיפוץ נרחב, בתכנון ד"ר עדנה ישי-וילסון; מזרקת חבצלת החוף הועברה אל טיילת הראשונים, במקומה הוצבו מזרקה עם מסכי מים וזרנוקי מים צבעוניים, בריכה אקולוגית ומתקן אינטראקטיבי הכולל מסכי LED גדולים.

אודות הככר
----------

בסמוך לכיכר שוכן  קולנוע אסתר שמלבד לצפייה בסרטי קולנוע, שימש בעבר את תושבי העיר, כאולם הנשפים שלהם. ובתקופת המנדט הבריטי שימש לתצפית אצ"ל והסתרה של מעפילים בקולנוע עצמו.

בכיכר העצמאות קיימת באופן קבוע במה המיועדת למופעי חוצות. הכיכר היא מוקד למשיכת תיירים בנתניה ומהווה את המקום המרכזי לקיום אירועים בעיר.

מלון גולדאר הממוקם בכיכר אשר היה נטוש במשך כעשור, נרכש על ידי רשת מלונות פתאל והפך למלון ממותג בשם "לאונרדו פלאזה".

גלריה
-----

* כיכר העצמאות בלילהכיכר העצמאות בלילה
* מזרקת החבצלת במיקומה הקודם (2010)מזרקת החבצלת במיקומה הקודם (2010)
* הפסל של משה ציפרהפסל של משה ציפר
* בימת המופעים בכיכרבימת המופעים בכיכר
* מראה הכיכר לפני הפיצוץ שארע ב-2011מראה הכיכר לפני הפיצוץ שארע ב-2011
* הכיכר בערב יום הזיכרון תשע"אהכיכר בערב יום הזיכרון תשע"א
* חזית מסחרית בכיכר בבניין שבו אירע פיצוץ הגזחזית מסחרית בכיכר בבניין שבו אירע פיצוץ הגז

קישורים חיצוניים
----------------

ויקישיתוף מדיה וקבצים בנושא **כיכר העצמאות** בוויקישיתוף
* סרטון הדמיה של ככר העצמאות החדשה, סרטון באתר יוטיוב
* 2 מכוניות תופת התפוצצו בעיראק: 15 נהרגו בהם 2 אמריקנים, באתר Xnet‏, 7 במאי 2005
* נעמה ריבה, נתניה מחדשת את לב העיר: כך שופצו כיכר העצמאות והמדרחוב, באתר Xnet‏, 24 ביולי 2013
* נתניה 3D - תמונות בתלת־ממד מכיכר העצמאות, מזירת פיצוץ הגז וממזרקת חבצלת החוף, באתר "המימד השלישי"
* ISRAEL, Netanya TODAY. Video Walk, סרטון באתר יוטיוב (אורך: 1:30:30) - טיול וידאו בכיכר העצמאות בנתניה, מאי 2020

הערות שוליים
------------

1. ↑  רחבת הנציב ווקופ בנתניה, דואר היום, 23 בינואר 1935; המשך
2. ↑  ביקור הנציב בעמק חפר ובנתניה, הארץ, 16 ביוני 1935
3. ↑  רחבת ווקופ בנתניה תחונך היום, דואר היום, 14 ביוני 1935
4. ↑  תכנית לככר וואקופ בנתניה, הארץ, 29 במאי 1946
5. ↑  משפרים את גן ווקופ, המשקיף, 13 במאי 1947
6. ↑  ש. שריה, חול ויהלומים בנתניה, הַבֹּקֶר, 23 במאי 1947
7. ↑  חגיגת יום העצמאות בנתניה, קול העם, 5 במאי 1949
8. ↑  מצבה לחללי נתניה, מעריב, 14 בינואר 1959
9. ↑  אלכס ינאי, אנדרטה לבני נתניה שנפלו תיחנך בעצרת הערב, מעריב, 17 באפריל 1961, עמ' 9
10. ↑  ג. שרוני, ... הנמה, מעריב, 17 בנובמבר 1961
11. ↑  אלכס ינאי, הופעל לחץ להקמת תחנה מרכזית בנתניה, מעריב, 18 ביוני 1961
12. ↑  למשל הפרק: The Family Album
13. ↑  אילן ליאור, גילי כהן, אנשיל פפר ודן אבן, 4 הרוגים ו-91 פצועים בפיצוץ בלון גז בבניין בנתניה, באתר הארץ, 17 ביוני 2011
14. ↑  בילי פרנקל, אורות וצלילים: כיכר אינטראקטיבית תוקם בנתניה, באתר ynet, 13 בדצמבר 2011
15. ↑  רינה רוזנברג, דוד פתאל מגיע לנתניה: ישפץ את מלון גולדאר ב-50 מיליון שקל, באתר TheMarker‏, 13 בנובמבר 2012